b"\n_START_ARTICLE_\nWilliam Hill\n_START_SECTION_\nZgodovina\n_START_PARAGRAPH_\nPodjetje je ustanovil William Hill leta 1934 v \xc4\x8dasu, ko so bile igre na sre\xc4\x8do v Veliki Britaniji nezakonite. Lastniki so se mnogokrat zamenjali, leta 1971 jo je prevzelo podjetje Sears Holdings, leta 1988 Grand Metropolitan, nato pa Brent Walker leta 1989._NEWLINE_V septembru 1996 je Brent Walker po ugotovitvi, da je Grand Metropolitan v \xc4\x8dasu prodaje prikazal pretirane dobi\xc4\x8dke dru\xc5\xbebe, dobil povrnjenih 117 milijonov GBP od 685 milijonov GBP, ki jih je pla\xc4\x8dal za William Hill._NEWLINE_Japonska investicijska banka Nomura je leta 1997 pripravila odkup Williama Hilla z zadol\xc5\xbeitvijo 700 milijonov GBP, ko je Brent Walker propadel z dolgovi, ki po preiskavi Urada za hude prevare (Serious Fraud Office) presegajo 1,3 milijarde GBP in je imelo za posledico zaporne kazni dveh direktorjev._NEWLINE_V februarju 1999 je bilo predlagano kotiranje na borzi opu\xc5\xa1\xc4\x8deno zaradi \xc2\xbb\xc5\xa1ibkega interesa\xc2\xab in Nomura je namesto tega prelo\xc5\xbeila podjetje sredstvom, upravljanih s strani zasebnih kapitalskih podjetij Cinven in CVC Capital Partners za 825 milijonov GBP._NEWLINE_Podjetje je kon\xc4\x8dno kotiralo na londonski borzi leta 2002. Naslednje leto je izvr\xc5\xa1ni direktor David Harding prejel bonus v vi\xc5\xa1ini 2,84 milijonov GBP, s \xc4\x8dimer je postal peti najbolje pla\xc4\x8dani direktor Velike Britanije v letu 2003._NEWLINE_Podjetje je kupilo dva stadiona za pasje dirke, leta 2002 stadion Sunderland Greyhound in leta 2003 stadion Newcastle Greyhound._NEWLINE_V juniju 2004 je izvr\xc5\xa1ni direktor David Harding prodal 5,2 milijona GBP delnic za financiranje svoje lo\xc4\x8ditve, kar je imelo za posledico padec vrednosti delnice dru\xc5\xbebe in zmanj\xc5\xa1anje vrednosti podjetja za 75 milijonov GBP._NEWLINE_Leta 2005 je William Hill za 504 milijonov GBP od podjetja Stanley Leisure kupil 624 stavnih prodajaln v Zdru\xc5\xbeenem kraljestvu, na Irskem, otoku Man in Jerseyju. S to pridobitvijo je za nekaj \xc4\x8dasa prehitel podjetje Ladbrokes na prvem mestu trga stav Zdru\xc5\xbeenega kraljestva glede trgovin, vendar ne glede prihodkov. Urad za po\xc5\xa1teno poslovanje Zdru\xc5\xbeenega kraljestva (Office of Fair Trading) je prisilil William Hill v prodajo 78-tih od 624-tih Stanley trgovin zaradi zaskrbljenosti glede nekonkuren\xc4\x8dne prakse._NEWLINE_Zaradi strahu, da je William Hill pla\xc4\x8dal preve\xc4\x8d za Stanley trgovine, je podjetje decembra 2005 izpadlo iz indeksa FTSE 100._NEWLINE_Leta 2008 je bil Ralph Topping imenovan za izvr\xc5\xa1nega direktorja. Potem, ko je izstopil iz univerze Strathclyde kot samopriznani \xc2\xbblopov\xc2\xab, je Topping leta 1973 sprejel sobotno slu\xc5\xbebo v stavni prodajalni Williama Hill v bli\xc5\xbenjem Hampden Parku v Glasgowu in si utiral pot po lestvici navzgor._NEWLINE_Za izbolj\xc5\xa1anje svojega propadajo\xc4\x8dega poslovanja na spletu je William Hill v novembru 2008 sklenil partnerstvo z Orbisom (po novem OpenBet) in izraelskim podjetjem programske opreme Playtechom._NEWLINE_V skladu s pogoji dogovora je William Hill pla\xc4\x8dal ustanovitelju Playtecha Teddyju Sagiju 144,5 milijona GBP za razli\xc4\x8dna premo\xc5\xbeenja in pridru\xc5\xbeena podjetja. Ta vklju\xc4\x8dujejo ve\xc4\x8d spletnih igralnic, katere William Hill \xc5\xa1e vedno upravlja pod imenom WHG. Playtech je prevzel 29\xc2\xa0% dele\xc5\xbe v novem podjetju William Hill Online._NEWLINE_Po poro\xc4\x8dilih je podjetje ob odpravi prej\xc5\xa1njega internega sistema odpisalo 26 milijonov GBP. V juniju 2009 je William Hill podprl Playtech kljub temu, da je imel njihov partner po opozorilu o dobi\xc4\x8dku izni\xc4\x8deno \xc4\x8detrtino svoje borzne vrednosti.\n_START_SECTION_\nPoslovanje\n_START_PARAGRAPH_\nPodjetje deluje po vsem svetu in zaposluje pribli\xc5\xbeno 16.600 ljudi. Glavne poslovalnice ima v Veliki Britaniji, na Irskem in v Gibraltarju, skupaj s svojimi 2300 licenciranimi stavnimi poslovalnicami po vsej veliki Britaniji ponuja stave po telefonu in na internetu. V Veliki Britaniji je najve\xc4\x8dji operater in predstavlja okoli 25 odstotkov trga v Veliki Britaniji in na Irskem. Klicni centri za stave preko telefona, ki se nahajajo v Rotherhamu in South Yorkshiru, so v letu 2007 sprejeli 125.000 stav, glede na podatke podjetja pa po vsej dr\xc5\xbeavi njegove stavnice obdelajo na povpre\xc4\x8den dan ve\xc4\x8d kot milijon stavnih listkov._NEWLINE_Poleg sportsbooka na spletu podjetje ponuja spletne casino igre, spretnostne (skill) igre, spletni bingo in poker. Od Zakona o igralni\xc5\xa1tvu 2005 Zdru\xc5\xbeenega kraljestva (Gambling Act 2005) so igralni avtomati okrepili dobi\xc4\x8dek in nevtralizirali zmanj\xc5\xa1anje prihodkov na drugih podro\xc4\x8djih._NEWLINE_William Hill je v letu 2004 za\xc4\x8del svoj lastni kabelski kanal, ki je obstajal dve leti, zdaj pa ponujajo interno vizualno oddajanje v \xc5\xbeivo neposredno v njihove stavne prodajalne. Snemanje poteka v studiih v Leedsu in predvajanje te\xc4\x8de vzporedno z radijskim signalom prodajalne, kar ponuja edinstveno storitev potencialnim igralcem._NEWLINE_V avgustu 2010 je William Hill v boju proti igranju na sre\xc4\x8do mladoletnih oseb v svojih prodajalnah za\xc4\x8del program usposabljanja za ve\xc4\x8d kot 10.000 zaposlenih._NEWLINE_Podjetje sta kritizirala sindikata Zdru\xc5\xbeenega kraljestva Community in Unite zaradi ravnanja z delavci v prodajalnah. Posebej je bilo ugotovljeno, da podjetje izpostavlja osebje tveganju, saj morajo v prodajalnah delati sami, prav tako je od osebja zahtevalo opravljanje nepla\xc4\x8danega dela po koncu delovnega dne._NEWLINE_V novembru 2008 so analitiki pri banki UBS izrazili zaskrbljenost glede ravni dolga podjetja, ki je zna\xc5\xa1al ve\xc4\x8d kot 1 milijardo GBP, kasneje so poro\xc4\x8dali o 1,5 milijarde GBP. V letu 2009 je v prizadevanju za prestrukturiranje dolga podjetje sprejela ukrepe tako glede vpra\xc5\xa1anja pravic kot tudi glede podjetni\xc5\xa1kih obveznic._NEWLINE_Od leta 2001 do leta 2009 je William Hill pla\xc4\x8dal poslancu Georgu Howarthu 30.000 GBP letno za to, da je deloval kot parlamentarni svetovalec. Medtem ko je bil na pla\xc4\x8dilni listi Williama Hilla, je za prora\xc4\x8dun leta 2003 predlagal spremembe, stro\xc5\xbeje ravni obdav\xc4\x8ditve za izmenjave stav v prodajalnah. Howarth je zapustil svojo funkcijo po \xc5\xa1kandalu izdatkov l. 2009.\n_START_SECTION_\nMediji Williama Hilla\n_START_PARAGRAPH_\nStran novic podjetja deluje kot sestrski kanal Sportsbooka, s spletnimi intervjuji \xc5\xa1portnih in konjskih dirk, predvajanji in drugo vsebino._NEWLINE_Preko svojih prodajaln in preko spleta William Hill ponuja razli\xc4\x8dne interaktivne medijske formate. \xc5\xbde ve\xc4\x8d kot deset let obstaja William Hill Radio, kanal konjskih dirk v realnem \xc4\x8dasu s komentarji v \xc5\xbeivo, novicami in predogledi. Razli\xc4\x8dne zvo\xc4\x8dne in vizualne podcaste lahko prenesete tako s strani novic kot tudi iz iTunes. Od junija 2010 William Hill pokriva \xc5\xa1portne stave tudi z radiom In-Play (v igri)._NEWLINE_V svojih stavnih prodajalnah \xc5\xa1irom po Veliki Britaniji, ki so na prvem mestu pri promociji iger na sre\xc4\x8do in stavah, William Hill oddaja dnevno v \xc5\xbeivo iz studiev sede\xc5\xbea v Leedsu.\n_START_SECTION_\nZunaj Zdru\xc5\xbeenega kraljestva\n_START_PARAGRAPH_\nLeta 2009 je William Hill za izogibanje pla\xc4\x8dilu davka preselil svoj spletni oddelek in oddelek iger s fiksnimi kvotami v Gibraltar. V Gibraltarju je William Hill \xc4\x8dlan Gibraltarskega zdru\xc5\xbeenja za igre na sre\xc4\x8do (Gibraltar Betting and Gaming Association). Spletno poslovanje podjetja je imelo predhodno sede\xc5\xbe na Nizozemskih Antilih, dav\xc4\x8dni oazi, dokler niso spremembe 2007 v zakonu prepovedale ogla\xc5\xa1evanja v Veliki Britaniji igralni\xc5\xa1kim podjetjem, ki nimajo sede\xc5\xbea v EGP._NEWLINE_V marcu 2009 je William Hill zaprl 14 od svojih trgovin v Republiki Irski z izgubo 53-tih delovnih mest. V februarju 2010 je sporo\xc4\x8dil, da je ostalih 36 irskih trgovin \xc2\xbbpod pregledom\xc2\xab zaradi morebitne uvedbe spornih igralnih avtomatov v irskih prodajalnah._NEWLINE_William Hill se je leta 2008 umaknil z Italijanskega trga po samo dveh letih delovanja, kar je neuspeh in zgre\xc5\xa1ena nalo\xc5\xbeba, ki je stala podjetje 1 milijon GBP. Skupno podjetje v \xc5\xa0paniji se je kon\xc4\x8dalo januarja 2010, ko je partner Codere odkupil 50-odstotni dele\xc5\xbe Williama Hilla za 1 EUR, potem ko sta obe stranki aprila 2008 vlo\xc5\xbeili za\xc4\x8detno vsoto 10 milijonov EUR. William Hill je izgubil 11,6 milijona GBP v letu 2008 in 9,3 milijona GBP v letu 2009 za nalo\xc5\xbebo._NEWLINE_V septembru 2009 je podjetje sodelovalo na razpisu za prvo spletno licenco iger na sre\xc4\x8do v Indiji in s tem izrazilo zanimanje za vstop na indijski trg stav preko oddaljene Himalajske indijske dr\xc5\xbeave Sikkim._NEWLINE_V juniju 2012 se je William Hill z nakupom treh verig sportsbookov: Lucky's, Leroy's in satelitskega operatrja Club Cal Neva, v skupni vi\xc5\xa1ini 53 milijonov USD, raz\xc5\xa1iril v Nevado, edino dr\xc5\xbeavo ZDA, ki dovoljuje celovite \xc5\xa1portne stave. S tem poslom ima podjetje nadzor nad 55 odstotki lokacij sportsbooka ter 11 odstotki prihodkov \xc5\xa1irom dr\xc5\xbeave. Vse tri verige so preimenovali z imenom Williama Hilla.\n_START_SECTION_\nSponzorstvo\n_START_PARAGRAPH_\nLeta 2007 je William Hill zagrozil, da bo umaknil svoje sponzorstvo razli\xc4\x8dnih konjskih dirk zaradi spora z dirkali\xc5\xa1\xc4\x8di za TurfTV. William Hill, ki je bil najmo\xc4\x8dnej\xc5\xa1i kritik TurfTV-ja, je bil kasneje prisiljen v poni\xc5\xbeujo\xc4\x8d padec in se je na kanal naro\xc4\x8dil v januarju 2008._NEWLINE_Avgusta 2009 je William Hill postal sponzor na majicah nogometne ekipe M\xc3\xa1laga CF v \xc5\xa0panski La Ligi._NEWLINE_Podjetje sponzorira letno nagrado William Hill Sports Book of the Year, ki je \xc2\xbbnamenjeno nagrajevanju odli\xc4\x8dnosti v pisanju o \xc5\xa1portu\xc2\xab.\n_START_SECTION_\nOgla\xc5\xa1evanje\n_START_PARAGRAPH_\nV maju 2008 je britanska Agencija za ogla\xc5\xa1evalske standarde (ASA, Advertising Standards Authority) prepovedala Williamu Hillu predvajanje televizijskega oglasa, kateri naj bi po njihovih najdbah \xc2\xbbdopu\xc5\xa1\xc4\x8dal tako obna\xc5\xa1anje igranja iger na sre\xc4\x8do, ki je dru\xc5\xbebeno neodgovorno\xc2\xab._NEWLINE_V oktobru 2009 je ASA prepovedala plakat in tiskan oglas, ki je obljubljal \xc2\xbb100 GBP BREZPLA\xc4\x8cNIH STAV\xc2\xab. Za oglas je bilo ugotovljeno, da je \xc2\xbbverjetno zavajajo\xc4\x8d\xc2\xab\xc2\xa0in kr\xc5\xa1i kodeks pravilnika britanskega Odbora za ogla\xc5\xa1evalsko prakso (Committee of Advertising Practice), ki se nana\xc5\xa1a na \xc2\xbbresni\xc4\x8dnost\xc2\xab._NEWLINE_V marcu 2010 je ASA prepovedala oglas s sporo\xc4\x8dilom \xc2\xbbWilliam Hill \xe2\x80\x93 DEJANSKO najbolj\xc5\xa1e cene\xc2\xab. Kr\xc5\xa1il je ve\xc4\x8d kodeksov Odbora za ogla\xc5\xa1evalsko prakso, vklju\xc4\x8dno s tistimi, ki se nana\xc5\xa1ajo na \xc2\xbbutemeljenost\xc2\xab, \xc2\xbbresni\xc4\x8dnost\xc2\xab\xc2\xa0in \xc2\xbbpo\xc5\xa1tenost\xc2\xab._NEWLINE_V septembru 2011 je William Hill izdelal TV oglas s singlom l. 2005 \xc2\xbbA Bit Patchy\xc2\xab._NEWLINE_V decembru 2012 je agencija ASA prepovedala oglasa s sporo\xc4\x8dilom \xc2\xbbNajbolj\xc5\xa1e cene na najbolj\xc5\xa1e konje\xc2\xab\xc2\xa0in \xc2\xbbNajbolj\xc5\xa1e cene na najbolj\xc5\xa1e ekipe\xc2\xab. Kr\xc5\xa1ila sta ve\xc4\x8d kodeksov Odbora za ogla\xc5\xa1evalsko prakso, vklju\xc4\x8dno s tistimi, ki se nana\xc5\xa1ajo na \xc2\xbbzavajajo\xc4\x8de ogla\xc5\xa1evanje\xc2\xab, \xc2\xbbutemeljenost\xc2\xab\xc2\xa0in \xc2\xbbprimerjave\xc2\xab. ASA je prepovedala tudi drug oglas s sloganom \xc2\xbbZajam\xc4\x8deno najbolj\xc5\xa1e kvote\xc2\xab, ker je bil zavajajo\xc4\x8d."